CELEX: 62014TN0565
Language: et
Date: 2014-07-30 00:00:00
Title: Kohtuasi C-565/14: 30. juulil 2014 esitatud hagi – Euroopa Keskkonnabüroo versus Euroopa Komisjon

10.11.2014   
            
            
               ET
            
            
               Euroopa Liidu Teataja
            
            
               C 395/51
            
         
      30. juulil 2014 esitatud hagi – Euroopa Keskkonnabüroo versus Euroopa Komisjon
      (Kohtuasi C-565/14)
      (2014/C 395/64)
      Kohtumenetluse keel: itaalia
      
         Pooled
      
      
         Hageja: Euroopa Keskkonnabüroo (Brüssel, Belgia) (esindaja: advokaat S. Podskalská)
      
         Kostja: Euroopa Komisjon
      
         Hageja nõuded
      
      
                  —
               
               
                  tühistada komisjoni 12. juuni 2014. aasta vaidlustatud otsus (Ares (2014)1915757);
               
            
                  —
               
               
                  tühistada komisjoni 17. veebruari 2014. aasta teine vaidlustatud otsus 2014/804/EL;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      käesolevas hagis palub hageja tühistada komisjoni 12. juuni 2014. aasta otsuse Ares (2014)1915757), millega jäeti vastuvõetamatuse tõttu läbi vaatamata hageja vaie komisjoni 17. veebruari 2014. aasta otsusele C(2014) 804 final siseriikliku üleminekukava kohta, mille Poola Vabariik esitas kooskõlas Euroopa Parlamendi ja nõukogu direktiivi 2010/75/EL (tööstusheidete kohta) (1) artikliga 32. Lisaks palub hageja tühistada komisjoni 17. veebruari 2014. aasta otsuse C(2014) 804 final.
      Hagi põhjendamiseks esitab hageja kaks väidet.
      
                  1.
               
               
                  Esimene väide puudutab otsust Ares (2014) 1915757, väites, et rikutud on määrust nr 1367/2006 (2) ja direktiivi 2010/75, kuna:
                  
                              —
                           
                           
                              otsus siseriikliku üleminekukava kohta on üksikmeede ja seetõttu haldusakt määruse nr 1367/2006 tähenduses. Hageja väitel oleks komisjon pidanud läbivaatamistaotluse seetõttu vastuvõetavaks tunnistama;
                           
                        
                              —
                           
                           
                              komisjon oleks pidanud tõlgendama määruse nr 1367/2006 artiklit 10 Århusi konventsiooni alusel ja leidma, et määruse nr 1367/2006 artikli 2 lõike 1 punkt g on õigusvastane;
                           
                        
                              —
                           
                           
                              komisjoni argumendid põhinevad direktiivi 2010/75/EL asjassepuutuvate sätete vääral tõlgendamisel.
                           
                        
            
                  2.
               
               
                  Teine väide puudutab otsust C(2014) 804 final, väites, et rikutud on ELL artiklit 17, direktiivi 2010/75/EL, komisjoni rakendusotsust 2012/115/EL (3), Århusi konventsiooni, direktiivi 2001/42/EÜ (4) ja direktiivi 2008/50/EÜ (5).
               
            
         (1)  Euroopa Parlamendi ja nõukogu 24. novembri 2010. aasta direktiiv 2010/75/EL tööstusheidete kohta (saastuse kompleksne vältimine ja kontroll) (ELT 2010, L 334, lk 17).
      
         (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264, lk 13).
      
         (3)  Komisjoni 10. veebruari 2014. aasta rakendusotsus 2012/115/EL, millega sätestatakse eeskirjad tööstusheiteid käsitlevas Euroopa Parlamendi ja nõukogu direktiivis 2010/75/EL osutatud siseriiklike üleminekukavade jaoks (ELT L 52, lk 12).
      
         (4)  Euroopa Parlamendi ja nõukogu 27. juuni 2001. aasta direktiiv 2001/42/EÜ teatavate kavade ja programmide keskkonnamõju hindamise kohta (EÜT L 197, lk 30; ELT eriväljaanne 15/06, lk 157).
      
         (5)  Euroopa Parlamendi ja nõukogu 21. mai 2008. aasta direktiiv 2008/50/EÜ (välisõhu kvaliteedi ja Euroopa õhu puhtamaks muutmise kohta) (ELT L 152, lk 1).